ไอบีลีฟ (อัลบั้มทาทา ยัง)

ไอบีลีฟ (italic=yes) เป็นสตูดิโออัลบั้มชุดที่ห้า และสตูดิโออัลบั้มภาษาอังกฤษชุดแรกของนักร้องชาวไทย ทาทา ยัง ประกาศเปิดตัวอย่างเป็นทางการที่สิงคโปร์ในวันที่ 14 กุมภาพันธ์ พ.ศ. 2547 และวางจำหน่ายในวันที่ 25 กุมภาพันธ์ ปีเดียวกันทั่วเอเชีย ผ่านค่ายโคลัมเบียเรเคิดส์ และโซนี่มิวสิกเอ็นเตอร์เทนเมนต์ ไอบีลีฟ ประกอบด้วยเพลงแนวแดนซ์ป็อปที่มีจังหวะเร็วเป็นส่วนใหญ่ เพื่อแสดงถึงความมั่นใจในตัวเอง โดยทาทาได้ทำอัลบั้มร่วมกับโปรดิวเซอร์ชาวสวีเดน มาร์ติน อังเกลลิอุส และ เฮ็นริก อันเดอช็อน จากมูร์ลินมิวสิกกรุ๊ป และบันทึกเสียงที่สตูดิโอของพวกเขาในสต็อกโฮล์ม
ไอบีลีฟ ประสบความสำเร็จในเชิงพาณิชย์หลังจากวางจำหน่าย โดยได้รับการรับรองยอดขายระดับทองคำในอินเดีย และขึ้นสิบอันดับแรกบนชาร์ตอัลบั้มรายสัปดาห์ของออริคอน  "เซ็กซีนอตีบิตชี" ถูกปล่อยเป็นซิงเกิลแรกของอัลบั้ม และประสบความสำเร็จทั้งบนคลื่นวิทยุและชาร์ตของเอเชียใต้และตะวันออกเฉียงใต้ ประกอบด้วยไทย อินโดนีเซีย และอินเดีย เช่นเดียวกันกับซิงเกิลถัดมาในชื่อเดียวกับอัลบั้ม ที่ได้ถูกรับเลือกจากสมาพันธ์ฟุตบอลเอเชีย ให้เป็นเพลงอย่างเป็นทางการประจำการแข่งขันฟุตบอลเอเชียนคัพครั้งที่ 14  ใน พ.ศ. 2550 "ดูมดูม" เพลงที่ทาทาได้ขับร้องเพื่อประกอบภาพยนตร์อินเดีย ดูม (พ.ศ. 2547) ถูกเลือกเป็นซิงเกิลส่งท้ายสำหรับอัลบั้มชุดแทนคำขอบคุณ โดยกลายเป็นเพลงที่ประสบความสำเร็จมากที่สุดของเธอในอินเดีย ด้วยยอดขายซีดีซิงเกิลประมาณ 800,000 แผ่น ใน พ.ศ. 2548 ทาทาจัดทัวร์คอนเสิร์ต ไอบีลีฟเจแปนทัวร์ 2005 และ ดูมดูมทัวร์ไลฟ์อินแบงค็อก เพื่อโปรโมตอัลบั้ม

**รายชื่อเพลง**
เพลงทั้งหมดผลิตโดยมาร์ติน อังเกลลิอุส และ เฮ็นริก อันเดอช็อน ภายใต้ชื่อฮิตวิชัน ยกเว้นเพลง "ดูมดูม" ในอัลบั้มชุดแทนคำขอบคุณที่ผลิตโดยอาทิตยะ โจปรา
หมายเหตุ-  หมายถึงผู้แต่งเนื้อร้องภาษาอังกฤษ-  หมายถึงผู้แต่งเนื้อร้องภาษาญี่ปุ่น- "เซ็กซีนอตีบิตชี" ถูกเปลี่ยนชื่อเป็น "เซ็กซีนอตีชีกกี" ในอัลบั้มชุดที่วางจำหน่ายในมาเลเซีย- "เอฟรีบอดีดัสเซินต์" เป็นเพลงขับร้องใหม่จากเพลง พ.ศ. 2544 ในชื่อเดียวกันของอาม็องดา ลาแมช (หรือชื่อในวงการคือ อะแมนดา)- "ไอบีลีฟ" เป็นเพลงขับร้องใหม่จากเพลง พ.ศ. 2544 "ไอบีลีฟอินเลิฟ" ของคาโรลา เฮ็กควิสต์- "ซินเดอเรลลา" เป็นเพลงขับร้องใหม่จากเพลง พ.ศ. 2543 ในชื่อเดียวกันของไอไฟฟ์- "ไอวอนต์วอตไอวอนต์" เป็นเพลงขับร้องใหม่จากเพลง พ.ศ. 2540 ในชื่อเดียวกันของลอเรน คริสตี

**วีซีดีและดีวีดีโบนัส**
ไอบีลีฟ แต่ละชุดต่างบรรจุด้วยวีซีดีหรือดีวีดีโบนัสที่แตกต่างกัน มิวสิกวิดีโอของเพลง "เซ็กซีนอตีบิตชี" ซึ่งกำกับโดยผู้กำกับชาวไต้หวัน เคน ฟู และบทสัมภาษณ์พิเศษกับทาทา บรรจุในอัลบั้มชุดมาตรฐาน มิวสิกวิดีโอของเพลง "ไอบีลีฟ" และ "ซินเดอเรลลา" ซึ่งกำกับโดยอลงกต เอื้อไพบูลย์ บรรจุในอัลบั้มชุดจำกัดจำนวนที่วางจำหน่ายในญี่ปุ่น มิวสิกวิดีโอของเพลง "ดูมดูม" ซึ่งกำกับโดยผู้กำกับชาวอินเดีย อรชุน สัพโลก และมิวสิกวิดีโอชุดวางจำหน่ายในญี่ปุ่นของเพลง "เซ็กซีนอตีบิตชี" และ "ไอบีลีฟ" บรรจุในอัลบั้มชุดแทนคำขอบคุณ และวิดีโอคาราโอเกะและบันทึกการแสดงสดของซิงเกิลสี่ซิงเกิลแรกกับเพลง "คอลฮิมไมน์" บรรจุในอัลบั้มชุดพิเศษจำกัดจำนวน

**บุคลากร**
รายชื่อบุคลากรปรับมาจากกิตติประกาศในบันทึกย่อของ ไอบีลีฟ- ทาทา ยัง – เสียงขับร้อง- ทิม ยัง – ผู้อำนวยการผลิต- ริชาร์ด เดเนกัมป์ – ผู้อำนวยการผลิต- ฮิตวิชัน – โปรดิวเซอร์, เรียบเรียงเสียงประสาน, บันทึกเสียง, โปรแกรมมิง, วิศวกรรมเสียง, คีย์บอร์ด- นิกลัส ฟลิกต์ – ผสมเสียง (ในเพลงที่ 1–5, 7, 10)- ออลาร์ ซูร์นา – ผสมเสียง (ในเพลงที่ 6, 8, 9, 11, 12)- บิเยิร์น เอ็งเกียล์มัน – มาสเตอร์ริง- ฌาเน็ต อูลส์ซ็อน – เสียงขับร้องพื้นหลัง (ในเพลงที่ 1, 3, 4, 7, 9, 10)- อันนา นูร์เด็ล – เสียงขับร้องพื้นหลัง (ในเพลงที่ 2, 5, 6, 11)- ซานดรา นูร์สเตริม – เสียงขับร้องพื้นหลัง (ในเพลงที่ 8)- ยูอาคิม เบรย์สเตริม – เสียงขับร้องพื้นหลัง (ในเพลงที่ 12)- เอียสบิเยิร์น เออร์วัล – กีตาร์- ทูมัส ลินด์เบรย์ – กีตาร์เบส (ในเพลงที่ 2, 3, 6, 7, 10–12)

**ชาร์ต**

**รายสัปดาห์**

**ประวัติการจำหน่าย**

**อ้างอิง**

**แหล่งข้อมูลอื่น**
 type=album
หมวดหมู่:อัลบั้มเพลงในปี พ.ศ. 2547
หมวดหมู่:อัลบั้มเพลงของทาทา ยัง